මල්ලාකම් හා පේදුරුතුඩුව මහේස්ත්‍රාත් අධිකරණ දෙක විසින් පසුගියදා ඉන්දියානු ජාතිකයන් 136 ක් රක්ෂිත බන්ධනාගාර ගත කර තිබිණි.ඉන්දීය ධීවරයන් ශ්‍රී ලංකාවට අයත් මුහුදු තීරයේ ට්‍රෝලර් යාත්‍රා 25 ක් උපයෝගී කරගෙන අනවසරයෙන් මාළු අල්ලමින් සිටියදී ශ්‍රී ලාංකික, ධීවරයන් පිරිසක් ඔවුන් අල්ලාගෙන ගොඩබිමට ගෙනවිත් පොලිසියට භාරදී තිබේ.පසුව පේදුරුතුඩුව පොලිසිය ඉන්දීය ධීවරයන් 122 කු සහ නිලාවේලි පොලිසිය තවත් ඉන්දීය ධීවරයන් 24 දෙනෙකු ද පසුගියදා අධිකරණයට ඉදිරිපත් කර ඇත.මේ ඉන්දියානු ධීවරයන් සියලු දෙනාම නිදහස් කරන ලෙස පොලිසිය අධිකරණයෙන් කළ ඉල්ලීමකට අනුව ඔවුන් සියලු දෙනා අධිකරණයෙන් නිදහස් කළ බව පොලිස් මාධ්‍ය ප්‍රකාශක පොලිස් අධිකාරි ප්‍රිශාන්ත ජයකොඩි මහතා පැවැසීය.පසුගිය 15 දින ශ්‍රී ලංකා මුහුදු සීමාවේ ට්‍රෝලර් යාත්‍රා යොදා ගනිමින් මාළු මැරීමේ යෙදී සිටි ඉන්දීය ධීවරයන් 122දෙනකු සමග ට්‍රෝලර් යාත්‍රා 18ක් ද ශ්‍රී ලාංකික ධීවරයන් පිරිස කොටුකරගෙන පොයින්ට්පේදුරුතුඩුව පොලිසියට භාර දී තිබිණි.